wickkiey/tamil-wikipedia-markdown huggingface dataset:
# அவுட்ராம் பேங்சு

**அவுட்ராம் பேங்சு** (ஜனவரி 12, 1863 - செப்டம்பர் 22, 1932) என்பவர் அமெரிக்க விலங்கியல் நிபுணர் ஆவார் .  

## இளமை & கல்வி
பேங்ஸ் வாட்டர்டவுன், மாசசூசெட்ஸில் எட்வர்ட் மற்றும் அன்னி அவுட்ராம் (ஹாட்கின்சன்) பேங்சின் இரண்டாவது மகனாகப் பிறந்தார். இவர் ஆர்வர்டு பல்கலைக்கழகத்தில் 1884 -1880 காலத்தில் கல்வி பயின்றார். ஆர்வர்டு ஒப்பீட்டு விலங்கியல் அருங்காட்சியக பாலூட்டிகளின் காப்பாளராகவும் 1900 ஆம் ஆண்டில் நியமிக்கப்பட்டார்.  

## பணிகள்
பேங்சு 1906-ல் ஜமைக்காவிற்குச் சென்று அங்கு 100க்கும் மேற்பட்ட பறவைகளின் மாதிரிகளைச் சேகரித்தார். ஆனால் இவரது பயணம் டெங்கு காய்ச்சலால் தடைப்பட்டது. 1899ஆம் ஆண்டு ஆர்வர்டு கல்லூரிக்கு 10000க்கும் மேற்பட்ட பாலூட்டிகளின் தோல்கள் மற்றும் மண்டை ஓடுகளின் தொகுப்பினை வழங்கினார். இதில் 100 வகையான மாதிரி சிற்றினங்கள் இருந்தன. 1908ஆம் ஆண்டில் இவரது 24,000 பறவை தோல்கள் ஒப்பீட்டு விலங்கியல் அருங்காட்சியகத்திற்கு வழங்கப்பட்டது. மேலும் இவர் இதை அதிகரிக்கச் செய்தார். 1925இல் இவர் ஐரோப்பாவிற்குச் சென்றார். அருங்காட்சியகங்களைப் பார்வையிட்டு பறவையியல் வல்லுநர்களுடன் உரையாடி அறிவியல் பரிமாற்றங்களுக்கு ஏற்பாடு செய்தார். இவர் 70க்கும் மேற்பட்ட புத்தகங்கள் மற்றும் கட்டுரைகளை எழுதியுள்ளார். இவற்றில் 55 பாலூட்டிகள் குறித்தது.  

## இறப்பு
பேங்சு, மாசசூசெட்சின் வேர்ஹாமில் உள்ள தனது கோடைக்கால இல்லத்தில் 1932ஆம் ஆண்டு செப்டம்பர் மாதம் இறந்தார்.  

## ஆய்வு வெளியீடுகள்
- *வாசிங்டனின் உயிரியல் சங்கத்தின் வெளியீடான - புளோரிடா மான்* 10:25-28 (1896)
- *கொலம்பியாவின் சாண்டா மார்டா பிராந்தியத்தின் ஹம்மிங் பறவைகள்* அமெரிக்க பறவையியல் வல்லுநர்கள் சங்கம், நியூயார்க் (1899)
- *வாசிங்டனின் உயிரியல் சங்கத்தின் வெளியீடான - புளோரிடா பூமா* 13:15-17. (1899)
- *முத்து தீவுகளின் பாலூட்டிகள் மற்றும் பறவைகள், பே ஆஃப் பனாமா* ஆர்வர்ட்டு பல்கலைக்கழக ஒப்பீட்டு விலங்கியல் அருங்காட்சியகம், செய்தி வெளியீடு, 46 (8) : 137–160 (1905) ஜான் எலியட் தாயர்
- *கிழக்கு சைபீரியாவின் ஆர்க்டிக் கடற்கரையின் பறவைகள் மற்றும் பாலூட்டிகள் பற்றிய குறிப்புகள்* நியூ இங்கிலாந்து விலங்கியல் குழுமம் வெளியீடு, 5: 1–66 (1914) க்ளோவர் மோரில் ஆலன் மற்றும் ஜேஇ தாயர் உடன்
- *கேமன் தீவுகள் ஹார்வர்ட் பல்கலைக்கழகத்தின் ஒப்பீட்டு விலங்கியல் அருங்காட்சியகத்திலிருந்து பறவைகளின் தொகுப்பு*, செய்தி வெளியீடு 60:301-320 (1916)

## தொடர்புடைய பெயர்ச்சொற்கள்
- *பாங்சியா* –*தாங்கர்* பேரினம்
- *கிரேலாரியா பாங்சி* – சாண்டா மார்டா குருவி
- *சைந்தியோசையூரசு புரோச்சசு* – பேங்சு மலை அணில்
# மலபார் வானம்பாடி


**மலபார் வானம்பாடி** (*Malabar lark*) அல்லது **மலபார் கொண்டை வானம்பாடி** *(கெலெரிடா மலபாரிகா)* என்ற சிற்றினம் ஆலுடிடே வானம்பாடி குடும்ப பறவையாகும். இது மேற்கு இந்தியாவில் காணப்படுகிறது.  

## வகைப்பாட்டியல்
முதலில், மலபார் வானம்பாடி தற்போதைய பேரினத்திற்கு மாற்றப்படுவதற்கு முன்பு *அலாடா* பேரினத்தில் வகைப்படுத்தப்பட்டது. சிலர் தெக்லா வானம்பாடியினை இதன் துணைச்சிற்றினமாக கருதினர்.  

## விளக்கம்

இது ஒரு சிறிய வகை வானம்பாடி ஆகும். இது நீண்ட கூர்முனை விறைப்பு முகடு கொண்டது. இது நெல்குருவியினை விட சாம்பல் நிறமானது. மேலும் இந்த சிற்றினத்தில் வெள்ளை இறக்கை மற்றும் வால் விளிம்புகள் இல்லை.  

இது வட இந்தியாவில் இனப்பெருக்கம் செய்யும் கொண்டை வானம்பாடி போன்றது. மலபார் வானம்பாடி சிறியதாகவும், இருண்ட கோடுகள் கொண்ட சிவப்பு கலந்த பழுப்பு நிறத்தில் இறகுகள் இருக்கும். அதேசமயம் கொண்டை வானம்பாடி சாம்பல் நிறமாக இருக்கும். வயிறு வெள்ளை நிறத்திலானது. பாலினங்கள் ஒத்தவை.  

சைக்சின் வானம்பாடி மற்றொரு இந்திய உறவினராகும். இது சிவப்பு-பழுப்பு நிற இறகுகளைக் கொண்டுள்ளது. ஆனால் சிறியது. கடினமான நிமிர்ந்த முகடு மற்றும் வெற்று பழுப்பு கீழ்ப்பகுதிகளைக் கொண்டுள்ளது.  

## பரம்பல்
மலபார் வானம்பாடி மேற்கு இந்தியாவில் காணப்படுகிறது. இது திறந்தவெளி, சாகுபடி மற்றும் புதர்க்காடுகளில் பெரும்பாலும் காணப்படும் பொதுவான பறவை.  

## நடத்தை மற்றும் சூழலியல்
மலபார் வானம்பாடி இரண்டு அல்லது மூன்று முட்டைகளை இடும். தரையில் கூடு கட்டி அமர்ந்து இனப்பெருக்கம் செய்யும் பறவையாகும். இதன் உணவு விதை மற்றும் பூச்சி. பூச்சியினை குறிப்பாக இனப்பெருக்க காலத்தில் உண்ணுகின்றது.  
உள்ள கண்ணூரில்]]
# இருமெத்தில்காட்மியம்


**இருமெத்தில்காட்மியம்** (*Dimethylcadmium*) என்பது Cd(CH<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகாட்மியம் சேர்மமாகும். நிறமற்ற நீர்மமாகக் காணப்படும் இருமெத்தில்காட்மியம் அதிக நச்சுத்தன்மை கொண்டதாகவும் காற்றில் புகையும் தன்மை கொண்டதாகவும் உள்ளது. நேர்கோட்டு மூலக்கூறு கட்டமைப்பில், 213 பைக்கோ மீட்டர் நீளம் கொண்ட C-Cd பிணைப்புகளால் இச்சேர்மம் ஆக்கப்படுகிறது.  
கரிமத் தொகுப்பு வினைகள் மற்றும் உலோகக்கரிம இரசாயன நீராவி படிவு முறை ஆகியவற்றில் மட்டும் இந்த சேர்மம் சில பயன்பாடுகளைக் கொண்டுள்ளது. காட்மியம் செலீனைடு மீநுண் துகள்களின் தயாரிப்பிலும் இருமெத்தில்காட்மியம் பயன்படுத்தப்படுகிறது. இருப்பினும் இதன் நச்சுத்தன்மையின் காரணமாக இப்பயன்பாடுகளில் இதை மாற்ற முயற்சிகள் மேற்கொள்ளப்பட்டன.  
## தயாரிப்பு
காட்மியம் ஈராலைடுகளுடன் மெத்தில் கிரிக்கனார்டு வினையாக்கிகள் அல்லது மெத்தில்லித்தியம் வினையாக்கியைச் சேர்த்து சூடுபடுத்தினால் இருமெத்தில்காட்மியம் தோன்றுகிறது.  
:CdBr<sub>2</sub> + 2 CH<sub>3</sub>MgBr → Cd(CH<sub>3</sub>)<sub>2</sub> + 2 MgBr<sub>2</sub>  
இதே முறையிலேயே முதன் முதலில் தயாரிக்கப்பட்ட இருமெத்திலகாட்மியமும் தயாரிக்கப்பட்டது.  

இருமெத்திலகாட்மியம் வலிமை குறைந்த ஓர் இலூயிசு அமிலமாகும். ஈதருடனும் பைபிரிடினுடனும் சேர்ந்து இது ஒரு கூட்டுவிளைபொருளாக உருவாகிறது.
# சைக் வானம்பாடி


**சைக் வானம்பாடி** (*Sykes's lark*)(*கெலெரிடா தேவா*) என்ற வானம்பாடி சிற்றினம் இந்தியாவின் வறண்ட பகுதிகளின் காணப்படுகிறது. இது முக்கியமாக மத்திய இந்தியாவில் மட்டுமே பரவிக் காணப்படும். தவறான பதிவுகள் காரணமாகத் துணைக் கண்டத்தின் பிறபகுதிகளிலும் காணப்படுவதாகத் தெரிவிக்கின்றன. இதன் முதன்மையான முகடு மற்றும் ஒட்டுமொத்த பழுப்பு நிறத்தால் இது அடையாளம் காணப்படுகிறது. இதன் மார்பில் கோடுகள் உள்ளன. இவை சின்ன வானம்பாடியில் காணப்படுவதை மென்மையாக உள்ளது.  

இதன் வாழிடத்தில் காணப்படும் மற்ற 34 வகைப் பறவைகளின் ஓசையினைப் போன்று ஒலி எழுப்பும் தன்மையுடையது என ஆய்வு தெரிவிக்கின்றது. இது முக்கியமாகத் தீபகற்ப இந்தியாவில் காணப்படுகிறது.  

## வகைப்பாட்டியல்
ஆரம்பத்தில், சைக் வானம்பாடி *அலாடா* பேரினத்தைச் சேர்ந்ததாக வகைப்படுத்தப்பட்டது. சைக் வானம்பாடியின் வேறு பெயர்கள்: **தக்காண கொண்டை வானம்பாடி**, **தக்காண வானம்பாடி,** **சைக் கொண்டை வானம்பாடி**, **மஞ்சட்பழுப்பு கொண்டை வானம்பாடி** மற்றும் **மஞ்சட்பழுப்பு வானம்பாடி ஆகும்**.
# கெலெரிடா


**கெலெரிடா** (*Galerida*) என்ற பேரினம் பறவைகள் குடும்பமான அல்லெடிடே<nowiki/>வினைச் சார்ந்தது . இதனுடைய தற்போதைய அறிவியல் பெயர் இலத்தீன் மொழியிலிருந்து பெறப்பட்டது. *கேலரிடா* என்பது *கேலரம்*, "தொப்பி" எனப் பொருள் உடையது. *கெலெரிடா* என்பது முந்தைய பேரினப் பெயர்களான *காலெண்டுலா,* *கெலிகோரிசு* மற்றும் *டிலோகோரிசு* உடன் ஒத்ததாக இருக்கிறது.  

## வகைப்பாட்டியல்
பேரினம் *கெலெரிடா* ஜெர்மன் விலங்கியல் நிபுநர்பிரெடெரிக் போயியால் 1828-ல் தோற்றுவிக்கப்பட்டது. இப்பேரினத்தின் மாதிரி இனமாகக் கொண்டை வானம்பாடி பின்னர் நியமிக்கப்பட்டது.  

### பரவியுள்ள சிற்றினங்கள்
பேரினத்தின் கீழ் ஏழு சிற்றினங்கள் உள்ளன:  
| *கெலெரிடா தேவா* | சைக் வானம்பாடி | மத்திய இந்தியா |
| --- | --- | --- |
| *கெலெரிடா மாடசுடா* | சூரிய வானம்பாடி | கினியா முதல் தெற்கு சூடான் வரை |
| *கெலெரிடா மாக்னிரோஸ்ட்ரிசு* | பெரிய அலகு வானம்பாடி | தென்னாப்பிரிக்கா |
| *கெலெரிடா தெக்லே* | தெக்லா வானம்பாடி | ஐபீரியன் தீபகற்பம், வடஆப்பிரிக்கா, மற்றும் துணை-சஹாரா ஆப்பிரிக்கா செனகல் முதல் சோமாலியா வரை |
| *கெலெரிடா கிறிசுடாட்டா* | கொண்டை வானம்பாடி | வடக்கு ஆப்பிரிக்கா மற்றும் மேற்கு ஆசியா மற்றும் சீனாவின் சில பகுதிகளில் |
| *கெலெரிடா மலபாரிக்கா* | மலபார் வானம்பாடி | மேற்கு இந்தியா |
| *கெலெரிடா மேக்ரோரைங்கா* | மக்ரெப் வானம்பாடி | வடகிழக்கு ஆப்பிரிக்காவின் மக்ரெப் பாலைவனம் |

### அழிந்துபோன சிற்றினங்கள்
இந்த பேரினத்தில் குறைந்தது இரண்டு புதைபடிவ சிற்றினங்கள் உள்ளன:  

- † *கெலெரிடா* *பல்கேரிகா* (பிலியோசீன் பிற்காலம், வர்ஷெட்ஸ், பல்கேரியா)
- துன் வானம்பாடி (*காலெண்டுலா துன்னீ*)
# பார்கி அணை


**பார்கி அணை** (*Bargi Dam*) இந்தியாவின் மத்தியப் பிரதேசத்தில் உள்ள நர்மதா ஆற்றின் மீது கட்டப்படவுள்ள 30 பெரிய அணைகளின் சங்கிலித் தொடரில் முதன் முதலில் கட்டி முடிக்கப்பட்ட அணைகளில் ஒன்றாகும். நகரின் அருகாமையில் உள்ள பகுதிகளுக்கு முக்கிய நீராதாரமாக இருப்பதனால் பார்கி அணை முக்கியத்துவம் கொண்டு விளங்குகிறது. பார்கி திசைதிருப்பும் அல்லது மாற்றுவழித் திட்டம் மற்றும் ராணி அவந்திபாய் லோதி சாகர் திட்டம் என்ற இரண்டு பெரிய நீர்ப்பாசனத் திட்டங்கள் பார்கி அணை நிர்வாகத்தால் உருவாக்கப்பட்டுள்ளன. படகுச் சவாரி, மீன்பிடிப்பு, நீர் விளையாட்டு போன்ற வசதிகளும் தற்போது ஏற்படுத்தப்பட்டு ஒரு சுற்றுலாத் தலமாகவும் பார்கி அணை திகழ்கிறது.  
மைனா, கிளிகள், நாரைகள், புறாக்கள் மற்றும் உள்ளூர் கரிச்சாங்குருவிகள் போன்ற பறவையினங்கள் அணைக்கு வந்து நீரறுந்தும் காட்சியை இரசிக்கும் வாய்ப்பும் இங்கு சுற்றுலாப் பயணிகளுக்கு கிடைக்கிறது.
# தோடா மார்க்



**தோடா மார்க் தாலுகா** (**Dodamarg taluka**), இந்தியாவின் மகாராட்டிரா மாநிலத்தின் கொங்கண் மண்டலத்தில் உள்ள சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் *தோடா மார்க்* ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா 51 வருவாய் கிராமங்களைக் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 12,035 குடும்பங்கள் கொண்ட தோடாமார்க் தாலுகாவின் மொத்த மக்கள் தொகை 48,904 ஆகும். மக்கள் தொகையில் ஆண்கள் 24,242 மற்றும் 24,662 பெண்கள் ஆக உள்ளனர். பாலின விகிதம் 1000 ஆண்களுக்கு 1,017 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 4266 9% ஆகும். சராசரி எழுத்தறிவு 82.57% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3,090 மற்றும் 307 ஆகவுள்ளனர். சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் பேர் வீதம் வாழ்கின்றனர். மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் ,96.21% இசுலாமியர்கள் 1.37%, பௌத்தர்கள் 0.43%, சமணர்கள் , கிறித்துவர்கள் 1.83% மற்றும் பிறர் 0.17% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.இத்தாலுகாவின் 100% மக்கள் கிராமப்புறங்களில் வாழ்கின்றனர்.
# தேவகடத் தாலுகா



**தேவகாட் தாலுகா** (**Devgad taluka**) இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் தேவகோட் ஆகும்.  
அரபுக் கடலை ஒட்டி அமைந்த தேவ்கோட் தாலுகாவில் சிறுதுறைமுகம் உள்ளது. அல்போன்சா மாம்பழ விளைச்சலைக்கு பெயர் பெற்றது.2011 இந்திய மக்கள் தொகை கணக்கெடுப்பின் படி, இத்தாலுகா 98 வருவாய் கிராமங்களை கொண்டது. இத்தாலுகா அல்போன்சா மாம்பழம் ஏற்றுமதி, மீன்பிடி துறைமுகம், காற்றாலை மின்சாரம் உற்பத்திக்கு பெயர் பெற்றது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, தாலுகாவின் மொத்த மக்கள் தொகை 2,49,335 ஆகும். மக்கள் தொகையில் ஆண்கள் 124,446 மற்றும் பெண்கள் 124,889 ஆக உள்ளனர். பாலின விகிதம் 1000 ஆண்களுக்கு 1,004 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 42129 - 17% ஆகும். சராசரி எழுத்தறிவு 63.04% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 9,421 மற்றும் 49,930 ஆகவுள்ளனர். 100% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 95.42%, இசுலாமியர்கள் 4.41% மற்றும் பிறர் 0.17% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.  

## தட்ப வெப்பம்
# கனகவல்லி தாலுகா

**கனகவல்லி தாலுகா** (Kankavli taluka). இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் *கனகவல்லி* நகரம் ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா 1 பேரூராட்சி, 1 கணக்கெடுப்பில் உள்ள ஊர்களும் மற்றும் 105 வருவாய் கிராமங்களை கொண்டது. இத்தாலுகாவின் பரப்பளவு 784 சதுர கிலோ மீட்டர் ஆகும். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 173 பேர் வீதம் வாழ்கின்றனர். 81.96% மக்கள் கிராமப்புறத்தில் வாழ்கின்றனர்.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 33930 குடும்பங்கள் கொண்ட கனகவல்லி தாலுகாவின் மொத்த மக்கள் தொகை 1,35,295 ஆகும். மக்கள் தொகையில் ஆண்கள் 66241 மற்றும் 69054 பெண்கள் ஆக உள்ளனர். பாலின விகிதம் 1000 ஆண்களுக்கு 1042 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 11878 - 8.78% ஆகும். சராசரி எழுத்தறிவு ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 8.82% மற்றும் 0.91% ஆகவுள்ளனர். சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் பேர் வீதம் வாழ்கின்றனர். மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 88.41%, இசுலாமியர்கள் 3.82%, பௌத்தர்கள் 5.77%, சமணர்கள் 0.46%, கிறித்துவர்கள் 1.39% மற்றும் பிறர் 0.15% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# வார்ப்புரு:Photo montage/doc



## Usage
This template is for grouping several images in an infobox, with the possibility of aligning up to 7 rows with up to 7 columns. This template is not intended to be used outside of an infobox or sidebar. For floating image arrays outside of an infobox, please consider using with the option. For galleries of images, please consider using the . If will not work for your application, and you need to float the photo montage to the or , you can embed it in an (see the examples below).  

<pre></pre>  
### With alternative text
<pre></pre>  

## Examples

### Example 1: images only
<pre></pre>  

This text was entered below the template.  

### Example 2: optional parameters
<syntaxhighlight lang="moin">  

</syntaxhighlight>  

This text was entered below the template.  

### Example 3: transparent background
<pre></pre>  

This text was entered below the template.  

## Tracking
- 
-
# வார்ப்புரு:Infobox kommune

<includeonly>|}}  
| map_alt = }  
| map_caption = }}  
| pushpin_map =  
| pushpin_label_position =  
| pushpin_map_alt =  
| pushpin_map_caption =  
| coordinates =  
| coor_pinpoint =  
| coordinates_footnotes =  
| subdivision_type = Country  
| subdivision_name = Norway  
| subdivision_type1 = County  
| subdivision_name1 =  
| subdivision_type2 = | District }}  
| subdivision_name2 = | }}|}} }}  
| established_title = Established  
| established_date = }  
| established_title1 = Re-established  
| established_date1 = }  
| extinct_title = Disestablished  
| extinct_date = }  
| founder =  
| seat_type = Administrative&nbsp;centre  
| seat = }  
| government_footnotes =  
| leader_title = |Mayor |<span>(}})</span>}}}}  
| leader_name = }}  
| leader_party = }  
| unit_pref = Metric  
| area_footnotes = }  
| area_rank = |}} in Norway}}  
| area_total_km2 = }}  
| area_land_km2 = }}  
| area_water_km2 = }  
| area_water_percent = }}  
| area_note =  
| elevation_footnotes =  
| elevation_m =  
| population_total = }}  
| population_as_of = }  
| population_footnotes = }  
| population_rank = |}} in Norway}}  
| population_note =  
| population_density_km2 = |}}|auto}}  
| population_blank1_title= |Change <span>(10 years)</span>}}  
| population_blank1 = |}}%}}  
| population_demonym = }  
| population_demonyms = }  
| timezone =  
| utc_offset =  
| timezone_DST =  
| utc_offset_DST =  
| postal_code_type =  
| postal_code =  
| area_code_type =  
| area_code =  
| iso_code = NO-}  
| website =  
| blank_name_sec1 = Official&nbsp;language&nbsp;form  
| blank_info_sec1 =  
| blank_name_sec2 =  
| blank_info_sec2 = }  
| blank1_name_sec2 = Succeeded by  
| blank1_info_sec2 = }  
| blank2_name_sec2 = Preceded by  
| blank2_info_sec2 = }  
| blank3_name_sec2 = Succeeded by  
| blank3_info_sec2 = }  
| footnotes =  
}}</includeonly><noinclude>  

</noinclude>
# வார்ப்புரு:Infobox kommune/doc



This template should be used for current municipalities in Norway as well as for former municipalities in Norway. To set the options for former municipalities, set the "former" option to "yes".  

## Usage
<pre>  

</pre>  

<pre>  

</pre>  

; Blank template  
<pre>  

</pre>  

## Microformat
# நீலக்குயில் (சிற்றிதழ்)

**நீலக்குயில்** என்பது இந்திய ஒன்றியம், தமிழ்நாட்டின், கோவில்பட்டியில் 1970களில் வெளியான ஒரு தமிழ்ச் சிற்றிதழ் ஆகும்.  

‘நீலக்குயில்' முதலாவது இதழ் 1974 மே முதல் நாள் வெளி வந்தது. காசி விஸ்வநாதன், தேவதச்சன், பரணிகுமார், பானு கவிதைகள் (புதுக் கவிதை), பூ மணி, கௌரிஷங்கர் கதைகள், 'குறியீட்டுக் கொள்கை ( ஸிம்பலிஸிம்) பற்றிய ஒரு கட்டுரை (கோபி எழுதியது ) அதில் இடம் பெற்றிருந்தன. அன்றைய விகடன் அளவில் 22 பக்கங்கள் கொண்டதாக இருந்தது. தனி அட்டை இல்லாமல் வெளியானது.  

முதல் இதழில் 'சிம்பலிலம்' குறித்த கட்டுரை வெளியானது. ஆனால் அத்தகைய கட்டுரை பின்னர் வரவேயில்லை. எழுதப்பட வேண்டிய ஒரு ஆய்வு-குறித்து இரண்டாவது இதழில் அறிவிப்பு வந்தது. ‘சிறுகதை : சில புதிய சேர்க்கைகள், (ஆய்வுத்தொடர் ) கோ. ராஜராம் எடுத்துப் பேசும் இளைய முகங்கள்; அஸ்வகோஷ், வண்ணதாசன், பூமணி, ம. ராஜாராம், வண்ண நிலவன், சா. கந்தசாமி.' இந்த அறிவிப்பு பின்னர் செயல் வடிவம் பெறவில்லை.  

மாத இதழாகத் தயாரிக்கப்பட்ட நீலக்குயில் கால ஓட்டத்தில் தாமதமாக வெளிவருவது தவிர்க்க இயலாதது ஆகிவிட்டது. அதன் மூன்றாம் ஆண்டில் அது காலாண்டு ஏடாக மாற்றப்பட்டது.
# ஐதராக்சிபீனமேட்டு



**ஐதராக்சிபீனமேட்டு** (*Hydroxyphenamate*) என்பது C<sub>11</sub>H<sub>15</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு மயக்க மருந்தாகும். ஆக்சிபெனமேட்டு என்ற பெயராலும் அழைக்கப்படும் இம்மருந்து இலிசுட்டிகா என்ற வணிகப் பெயரால் விற்கப்படுகிறது. ஏக்கமடக்கும் இம்மருந்து கார்பமேட்டு வகை மருந்தாகவும் வகைப்படுத்தப்படுகிறது. தற்போது அமெரிக்காவில் இம்மருந்து விற்பனை செய்யப்படுவதில்லை. மற்ற கார்பமேட்டு மயக்க மருந்துகளைப் போல இதுவும் வேதியியல் ரீதியாக மெப்ரோபமேட்டுடன் தொடர்புடையாதாகும். மெப்ரோமேட்டு மில்டவுன் என்ற வணிகப்பெயரால் விற்கப்பட்டது. 1961 ஆம் ஆண்டுதான் ஐதராக்சிபீனமேட்டு அமெரிக்க சந்தைக்கு அறிமுகப்படுத்தப்பட்டது. முதியோர்களுக்கு தினமும் 3 அல்லது நான்கு வேளை 200 மில்லி கிராம் அளவுக்கு மருந்தளவாக கொடுக்கவும் அப்போது பரிந்துரைக்கப்பட்டது.
# கூடல் தாலுகா

**கூடல் தாலுகா**, இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் *கூடல்* நகரம் ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா 1 பேரூராட்சி மற்றும் 154 வருவாய் கிராமங்களைக் கொண்டது. இத்தாலுகாவின் மக்கள் கிராமப்புறங்களில் வாழ்கின்றனர். இத்தாலுகாவின் 95% மக்கள் கிராமபுறங்களில் வாழ்கின்றனர்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, குடும்பங்களைக் கொண்ட தாலுகாவின் மொத்த மக்கள் தொகை 1,55,624 ஆகும். மக்கள் தொகையில் ஆண்கள் 77,159 மற்றும் பெண்கள் 78,465 ஆக உள்ளனர். பாலின விகிதம் 1000 ஆண்களுக்கு 1,017 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 12918 - 8% ஆகும். சராசரி எழுத்தறிவு 85.83% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 10,398 மற்றும் 1,879 ஆகவுள்ளனர். இதன் மக்கள் தொகையில் இந்துக்கள் 93.77%, இசுலாமியர்கள் 2.57%, பௌத்தர்கள் 1.95%, சமணர்கள் , கிறித்துவர்கள் 1.42% மற்றும் பிறர் 0.29% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# மால்வன் தாலுகா

**மால்வன் தாலுகா** (Malvan taluka), இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா மால்வன் எனும் நகராட்சி மன்றம் மற்றும் 135 வருவாய் கிராமங்களைக் கொண்டது. இத்தாலுகாவின் 90% மக்கள் கிராமப்புறங்களில் வாழ்கின்றனர்.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 28924 குடும்பங்களைக் கொண்ட தாலுகாவின் மொத்த மக்கள் தொகை 1,11,807 ஆகும். மக்கள் தொகையில் ஆண்கள் 55010 மற்றும் பெண்கள் 56797 ஆக உள்ளனர். பாலின விகிதம் 1000 ஆண்களுக்கு 1032 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 8342 - 7.46% ஆகும். சராசரி எழுத்தறிவு 81.4% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 7,015 மற்றும் 785 ஆகவுள்ளனர். 639.42 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 175 பேர் வீதம் வாழ்கின்றனர். இதன் மக்கள் தொகையில் இந்துக்கள் 92.76%, இசுலாமியர்கள் 1.53%, பௌத்தர்கள் 3.19%, கிறித்துவர்கள் 2.32% மற்றும் பிறர் 0.19% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# சவந்த்வாடி தாலுகா

**சவந்த்வாடி தாலுகா** (SAWANTWADI taluka), இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் **சாவந்த்வாடி** நகரம் ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா 1 நகராட்சி மன்றம், 2 கணக்கெடுப்பில் உள்ள ஊர்களும் மற்றும் 82 வருவாய் கிராமங்களைக் கொண்டது. பிரித்தானிய இந்தியாவின் ஆட்சியில் இத்தாலுகா சாவந்த்வாடி சமஸ்தானத்தில் இருந்தது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, இத்தாலுகாவின் மொத்த மக்கள் தொகை 147,466 ஆகும். மக்கள் தொகையில் ஆண்கள் 72,944 மற்றும் பெண்கள் 74,522 ஆக உள்ளனர். பாலின விகிதம் 1000 ஆண்களுக்கு 1,022 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 12426 - 8% ஆகும். சராசரி எழுத்தறிவு 86.71% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 8,350 மற்றும் 1,061 ஆகவுள்ளனர். இதன் மக்கள் தொகையில் இந்துக்கள் 92%, இசுலாமியர்கள் 3.98%, பௌத்தர்கள் 0.44%, கிறித்துவர்கள் 3.26% மற்றும் பிறர் 0.32% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# பெம்பா தேன்சிட்டு


**பெம்பா தேன்சிட்டு** (*Pemba sunbird*)(*சின்னைரிசு பெம்பே*) என்பது தேன்சிட்டு பறவை குடும்பத்தில் உள்ள சிற்றினமாகும். இது தன்சானியா பெம்பா தீவில் மட்டுமே காணப்படும் அகணிய உயிரியாகும்.  

ஜூன் 2018-ல் உங்குஜா தீவில் உள்ள தொங்கும் கூட்டில் இனப்பெருக்க இணை ஒன்று தங்கள் குஞ்சுகளுக்கு உணவளிப்பதைக் காண முடிந்தது.
# செம்மார்பு தேன்சிட்டு


**செம்மார்பு தேன்சிட்டு** (*Red-chested sunbird*) பறவை (*சின்னிரிஸ் எரித்ரோசெர்கசு*) என்பது நெக்டரினிடே குடும்பத்தில் உள்ள ஒரு வகை பறவையாகும். இது புருண்டி, காங்கோ மக்களாட்சிக் குடியரசு, எத்தியோப்பியா, கென்யா, உருவாண்டா, தெற்கு சூடான், தன்சானியா மற்றும் உகாண்டா ஆகிய நாடுகளில் காணப்படுகிறது.  

## வகைப்பாட்டியல்
1857ஆம் ஆண்டில் வெள்ளை நைல் நதிக்கு அருகில் உள்ள மாதிரிகளை அடிப்படையாகக் கொண்டு 1857ஆம் ஆண்டில் குஸ்டாவ் ஹார்ட்லாப் என்பவரால் சிவப்பு மார்புடைய தேன்சிட்டு *நெக்டாரினியா எரித்ரோசெர்கசு* என விவரிக்கப்பட்டது.
# வைபவ்வாடி தாலுகா

**வைபவ்வாடி தாலுகா**, (Vaibhavwadi taluka), இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா 59 வருவாய் கிராமங்களைக் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, இத்தாலுகாவின் மொத்த மக்கள் தொகை 43,845 ஆகும். மக்கள் தொகையில் ஆண்கள் 20,563 மற்றும் 23,282 பெண்கள் ஆக உள்ளனர். பாலின விகிதம் 1000 ஆண்களுக்கு 1,132 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 3870 - 9% ஆகும். சராசரி எழுத்தறிவு 74.96% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3,712 மற்றும் 207 ஆகவுள்ளனர். கிராமப்புறங்களில் 100% மக்கள் வாழ்கின்றனர். இதன் மக்கள் தொகையில் இந்துக்கள் 86.16%), இசுலாமியர்கள் 6.7%, பௌத்தர்கள் 6.87% மற்றும் பிறர் 0.27% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
# யசகர்ணன்


**யசகர்ணன்** (*Yashahkarna*) ( ஆட்சிக் காலம்; பொ.ச. 1073-1123) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவனது ஆட்சியின் போது, காலச்சூரிகள் தங்கள் இராச்சித்தின் வடக்குப் பகுதிகளை ககாதவலார்களிடம் இழந்தனர். மேலும் பரமாரர்களுக்கும் சந்தேலர்களுக்கும் எதிராக தோல்வியடைந்தனர்.  

## ஆட்சி
யசகர்ணன் கர்ணனின் மகனாவான். இவனது தாயார் அவல்லாதேவி ஒரு ஹூண இளவரசியாவாள். பொ.ச.1073இல் யசகர்ணன் அரியணை ஏறினான். விரைவில் ஆந்திரா பகுதியை தாக்கினான். அங்கு திரக்சாரமம் சிவன் கோவிலில் வழிபாடு செய்ததாக கூறப்படுகிறது. கீழைச் சாளுக்கிய மன்னன் ஏழாம் விஜயாதித்தன் அப்போதைய ஆட்சியாளனாக இருக்கலாம். வரலாற்றாசிரியர் வி.வி.மிராஷி குறிப்பிடும் சம்பரண்யம் என்ற பகுதியையும் (பீகாரிலுள்ள சம்பரண்) யசகர்ணன் வெற்றி பெற்றான்.  

யசகர்ணன், வாரணாசி உட்பட தனது இராச்சியத்தின் வடக்குப் பகுதிகளை ககாதவலர்களிடம் இழந்தான். பரமார மன்னன் இலட்சுமதேவன் இவனது ஆட்சியின் போது காலச்சூரி திரிபுரி மீது படையெடுத்தான். சந்தேல மன்னன் சல்லக்சணவர்மனும் யசகர்ணனை தோற்கடித்தான். யசகர்ணனின் இராஜகுரு (அரச ஆசான்) புருஷ-சிவன் ஆவார்.
# வெங்குர்லா தாலுகா

**வெங்குர்லா தாலுகா** (Vengurla taluka), இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிட நகரம் **வெங்குர்லா** நகராட்சி ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா 1 நகராட்சி மன்றம் மற்றும் 83 வருவாய் கிராமங்களைக் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 21,519 குடும்பகளைக் கொண்ட இத்தாலுகாவின் மொத்த மக்கள் தொகை 85,801 ஆகும். மக்கள் தொகையில் ஆண்கள் 42235 மற்றும் 43566 பெண்கள் ஆக உள்ளனர். பாலின விகிதம் 1000 ஆண்களுக்கு 1032 பெண்கள் வீதம் உள்ளனர். 6 வயதிற்குட்பட்ட குழந்தைகள் 6664 - 7.77% எண்ணிக்கை ஆகும். சராசரி எழுத்தறிவு 81.67% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே மற்றும் ஆகவுள்ளனர். இதன் மக்கள் தொகையில் இந்துக்கள் 94.61%, இசுலாமியர்கள் 1.34%, பௌத்தர்கள் 1.34%, கிறித்துவர்கள் 3.37% மற்றும் பிறர் 0.14% ஆக உள்ளனர். 302.03 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 284 பேர் வீதம் வாழ்கின்றனர்.
# இரத்தினகிரி தாலுகா

**இரததினகிரி தாலுகா**, (Ratnagiri taluka) இந்தியாவின் மகாராட்டிரா மாநிலத்தின் கொங்கண் மண்டலத்தில், அரபுக் கடலை ஒட்டி அமைந்த இரத்தினகிரி மாவட்டத்தின் 9 தாலுகாக்களில் ஒன்றாகும்.இதன் நிர்வாகத் தலைமையிடம் ரத்னகிரி நகரம் ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா 1 நகராட்சி மன்றம், 4 கணக்கெடுப்பில் உள்ள ஊர்களும் மற்றும் 196 வருவாய் கிராமங்களைக் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 941.28 சதுர கிலோ மீட்டர் பரப்பளவும், 74,137 குடும்பங்களைக் கொண்ட இத்தாலுகாவின் மொத்த மக்கள் தொகை 3,19,449 ஆகும். மக்கள் தொகையில் ஆண்கள் 1,55,575 மற்றும் 1,63,874 பெண்கள் ஆக உள்ளனர். பாலின விகிதம் 1000 ஆண்களுக்கு 1053 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 31099 - 9.74% ஆகும். சராசரி எழுத்தறிவு 78.59% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 4.34% மற்றும் 0.38% ஆகவுள்ளனர். இதன் மக்கள் தொகையில் இந்துக்கள் 77.25%, இசுலாமியர்கள் 16.39%, பௌத்தர்கள் 5.77%, சமணர்கள் 0.27%, கிறித்துவர்கள் 0.23% மற்றும் பிறர் 0.10% ஆக உள்ளனர். 941.28 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 339 பேர் வீதம் வாழ்கின்றனர்.
# சங்கமேஸ்வர் தாலுகா

**சங்கமேஸ்வர் தாலுகா** (Sangameshwar taluka), இந்தியாவின் மகாராட்டிரா மாநிலத்தின் கொங்கண் மண்டலத்தில், அரபுக் கடலை ஒட்டி அமைந்த இரத்தினகிரி மாவட்டத்தின் 9 தாலுகாக்களில் ஒன்றாகும். இதன் நிர்வாகத் தலைமையிடம் **தேவ்ருக்** ஆகும். ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா 1 கணக்கெடுப்பில் உள்ள ஊர்களும் மற்றும் 197 வருவாய் கிராமங்களைக் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, சதுர கிலோ மீட்டர் இத்தாலுகாவின் மொத்த மக்கள் தொகை 1,98,343 ஆகும். மக்கள் தொகையில் ஆண்கள் 92,791 மற்றும் பெண்கள் 105,552 ஆக உள்ளனர். பாலின விகிதம் 1000 ஆண்களுக்கு 1,138 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 17832 - 9% ஆகும். சராசரி எழுத்தறிவு 79.26% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 9,712 மற்றும் 407 ஆகவுள்ளனர். இதன் மக்கள் தொகையில் இந்துக்கள் 84.06%, இசுலாமியர்கள் 6.04%, பௌத்தர்கள் 9.09%, சமணர்கள் 0.52% மற்றும் பிறர் 0.20% ஆக உள்ளனர்.
# அன்ரன் ரெய்ச்செனோவ்



**அன்ரன் ரெய்ச்செனோவ்** (*Anton Reichenow*)(1 ஆகத்து 1847 சார்லட்டன்பர்க்கில் - 6 சூலை 1941 ஆம்பர்கு) என்பவர் ஜெர்மன் பறவையியல் மற்றும் ஹெர்பெட்டாலஜிஸ்ட் ஆவார் .  

## பணி
ரெய்ச்செனோவ் ஜீன் கபானிசின் மருமகன் மற்றும் பெர்லின் இயற்கை வரலாற்று அருங்காட்சியகத்தில் 1874 முதல் 1921 வரை பணியாற்றியவர் ஆவார். இவர் ஆப்பிரிக்கப் பறவைகளின் நிபுணராக இருந்தார். 1872 மற்றும் 1873-ல் மேற்கு ஆப்பிரிக்காவிற்குப் பறவைச் சேகரிப்பு பயணத்தை மேற்கொண்டார். மேலும் *டை வோகல் ஆப்ரிகாசு* (1900-05) என்ற நூலினை எழுதியுள்ளார். இவர் கிளிகள் பற்றிய நிபுணராகவும் இருந்துள்ளார்.  

## புத்தகங்கள்
ரெய்ச்செனோவால் அறியப்பட்ட அனைத்து உயிரினங்களையும் இவரது புத்தகமான *வோஜெல்பில்டெர் ஆசு பெர்னென் சோனென்:அபிடுன்ஜென் அண்டு பெச்ச்ஹ்ரெபஙென் டெர் பபாஜெயின் (Vogelbilder aus Fernen Zonen: Abbildungen und Beschreibungen der Papageien)* (குஸ்டாவ் முட்ஸெல், 1839-1893 விளக்கினார்) விவரித்துள்ளார். இவர் *டை வோஜெல் டெர் பிசுமர்சின்செலின் (Die Vögel der Bismarckinseln*)(1899) என்ற நூலையும் எழுதியுள்ளார். இவர் 1894 முதல் 1921 வரை *ஆர்னிதாலஜி* ஆய்விதழின் ஆசிரியராக இருந்தார்.  

## நினைவாக
ரெய்ச்செனோவ் மரங்கொத்தி மற்றும் ரைச்செனோவ் தீச்சில்லை உட்ப்பட பல பறவைகளுக்கு இவரது பெயரிடப்பட்டுள்ளது. இவரது மகன் எட்வர்ட் ரெய்ச்செனோ ஒரு பிரபலமான புரோட்டோ விலங்கியலாளர் ஆவார் .  

ரெய்ச்செனோவ் ஹெர்பெட்டாலஜி அறிவியல் துறையில் பணியாற்றினார். ஒரு புதிய பேரினம் மற்றும் இரண்டு புதிய சிற்றின தவளைகள், மற்றும் இரண்டு புதிய வகை பல்லிகளை விவரித்த பெருமை இவருக்கு உண்டு. *லாசெர்டாசுபிசு ரெய்ச்செனோவி* என்ற அரணை வகையின் அறிவியல் பெயரால் இவர் நினைவுகூரப்படுகிறார்.  

## வகைப்பாட்டியலில்
ரெய்ச்செனோ பறவைகளை ஆறு குழுக்களாக வகைப்படுத்தியதற்காக அறியப்படுகிறார். ரெய்ச்செனோ வகைப்படுத்திய ஆறு குழுக்கள்: "குறுகிய இறக்கையின, நீந்துபவை, நெடுங்காலிகள், தோல் அலகுகள், நுகமுடையன மற்றும் மரவாழ் பறவைகள்" என்பன. இதனை மற்ற பறவையியலாளர்கள் ஏற்றுக்கொள்ளவில்லை. ஆனால் தூவி தசம வகைப்படுத்துவதில் பயன்படுத்தப்படுகிறது.
# கசுதவ் ஹார்ட்லாப்


**கரேல் ஜோகன் கசுதவ் ஹார்ட்லாப்** (*Gustav Hartlaub*)(8 நவம்பர் 1814 - 29 நவம்பர் 1900) என்பவர் ஜெர்மன் மருத்துவர் மற்றும் பறவையியல் நிபுணர் ஆவார் .  

## இளமை
ஹார்ட்லாப் பிரெமனில் 1814ஆம் ஆண்டு பிறந்தார். இவர் கோட்டிங்கனில் மருத்துவத்தில் பட்டம் பெறுவதற்கு முன்பு பான் மற்றும் பெர்லினில் கல்வி பயின்றார்.  

## பறவையியல் ஆய்வு
1840ஆம் ஆண்டில், இவர் கவர்ச்சியான பறவைகள் குறித்துப் படிக்கவும் சேகரிக்கவும் தொடங்கினார். இவர் சேகரித்த பறவைகளின் மாதிரிகளை பிரெமன் இயற்கை வரலாற்று அருங்காட்சியகத்திற்கு வழங்கினார். இதில் சில வகைகள் இவரால் முதல் முறையாக விவரிக்கப்பட்டுள்ளன. 1852ஆம் ஆண்டில், இவர் ஜீன் கபானிஸ், *ஜர்னல் ஃபர் ஆர்னிதோலஜி* எனும் ஆய்விதழை நிறுவினார். இவர் ஓட்டோ *ஃபின்ச், பெய்ட்ராக் ஜூர் ஃபானா சென்ட்ரல் பாலினீசியன்ஸ்: ஆர்னிதோலஜி டெர் விட்டி-, சமோவா அண்ட் டோங்கா- இன்செல்ன்* உடன் எழுதினார். ஹாலே, எச். ஷ்மிட். வண்ண அச்சுப்பிரதிகள் 1867 பணியின் போது சேகரித்த பறவை மாதிரிகளை அடிப்படையாக கொண்டது. எடுவார்ட் ஹென்ரிக் கிராபி கோடெஃபெர்ரோய் அருங்காட்சியகத்திற்காகச் சேகரிக்கப்பட்டவை இவை.  

## கவுரவம்
ஹார்ட்லாப்சு கொக்கு, ஹார்ட்லாப்சு டுராகோ, ஹார்ட்லாப்சு வாத்து மற்றும் ஹார்ட்லாப்சு கடற்காகம் உள்ளிட்ட பல பறவைகள் இவரது நினைவாகப் பெயரிடப்பட்டன.
# சீசியம் சல்பைடு



**சீசியம் சல்பைடு** (*Caesium sulfide*) என்பது Cs<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிய கரைசலில் இது ஓர் வலிமையான காரமாகச் செயல்படுகிறது. சீசியம் சல்பைடு காற்றில் அழுகிய முட்டையின் நாற்றத்தை உமிழ்கிறது.  
## தயாரிப்பு
சீசியம் மற்றும் கந்தகத்தை டெட்ரா ஐதரோ பியூரானில் வினைபுரியச் செய்து சோடியம் சல்பைடைப் போலவே நீரிலி சீசியம் சல்பைடையும் தயாரிக்கலாம். வினை நிகழ அமோனியா அல்லது நாப்தலீன் வினைக்கலவையுடன் சேர்க்கப்படவேண்டும்.  
: 2Cs + S → Cs<sub>2</sub>S  

ஐதரசன் சல்பைடை சீசியம் ஐதராக்சைடு கரைசலில் கரைத்து சீசியம் பைசல்பைடை தயாரிக்க முடியும். பின்னர் இதிலிருந்தும் சீசியம் சல்பைடு கிடைக்கிறது.  
: CsOH + H<sub>2</sub>S → CsHS + H<sub>2</sub>O  
: CsHS + CsOH → Cs<sub>2</sub>S + H<sub>2</sub>O
# நீண்ட அலகு சிலந்திபிடிப்பான்


**நீண்ட அலகு சிலந்திபிடிப்பான்** (*Long-billed spiderhunter*)(*அரக்னோதீரா ரோபசுதா*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது . அதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சதங்கை (சிற்றிதழ்)

**சதங்கை** என்பது இந்திய ஒன்றியம், தமிழ்நாட்டின், நாகர்கோவிலில் 1970 ஆம் ஆண்டுகளில் வெளியான ஒரு தமிழ்ச் சிற்றிதழ் ஆகும்.  

## வரலாறு
சதங்கை நாகர்கோயிலில் 1971 நவம்பரில் இருந்து இருந்து வெளியானது. இதன் ஆசிரியரும் வெளியிட்டாளரும் வனமாலிகை ஆவார். தரமான வாசகர்களை ஊக்குவிப்பது அவருடைய நோக்கமாக இருந்தது. அதனாலேயே, *சதங்கை - இலட்சிய வாசகர்களின் வழிகாட்டி* என்று பல ஆண்டுகள் இந்த சிற்றிதழில் பொறிக்கப்பட்டு வந்தது. பின்னர் அது *இலக்கிய வாசகனின் நண்பன்* என்று மாற்றப்பட்டது.  

## படைப்புகள்
வனமாலிகை, தரமான தமிழ் வாசகர்களிடம் நம்பிக்கையும் பெரு மதிப்பும் கொண்டவர் என்பதை ‘சதங்கை'யின் பல வருட இதழ்கள் நிரூபிப்பதாக உள்ளன. எழுத்தாளர்களையும், படைப்பாளிகளையும் செவ்வி கண்டு, அவர்களது கருத்துக்களுக்கு முக்கியத்துவம் அளிப்பதே வழக்கமாக உள்ள நிலையில் இருந்து வருகிற நிலையில். வனமாலிகை தரமான வாசகர்களைப் பேட்டி கண்டு, அவர்களது கருத்துகளை விரிவாக வெளியிட்டார். தனித் தன்மை கொண்ட இந்தப் பகுதி சதங்கையில் முதல் ஆண்டில் தொடர்ந்து இடம் பெற்றது. இந்த ‘வாசகர் பேட்டி' நாலைந்து பக்கங்கள் வரை வந்துள்ளது.  

*கருத்து மேடை* என்ற பகுதியும் குறிப்பிடத் தகுந்தது. ஐந்தாறு பேர் ( முக்கியமாக வாசகர்கள் ) கூடி குறிப்பிட்ட ஒரு எழுத்தாளரின் படைப்புகள் பற்றி விவாதிப்பது. இரண்டாவது இதழில் ஜெயகாந்தன் கதைகளை அலசி ஆராய்ந்த உரையாடல் வந்தது.  

துவக்க ஆண்டுகளில் மரபுக் கவிதைகளே இதில் இடம் பெற்றன. பிறகு புதுக் கவிதைகள் மட்டுமே சதங்கையில் வெளியாயின.
# சீசியம் பெராக்சைடு



**சீசியம் பெராக்சைடு** (*Caesium peroxide*) என்பது Cs<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியமும் ஆக்சிசனும் சேர்ந்து மஞ்சள் நிறத்தில் சீசியம் பெராக்சைடு உருவாகிறது.  

## தயாரிப்பு
சீசியம் உலோகத்தை நேரடியாக ஆக்சிசனேற்றம் செய்து சீசியம் பெராக்சைடை தயாரிக்க முடியும். சீசியம் உலோகத்துடன் விகிதவியல் அளவில் அமோனியாவைச் சேர்த்து வினைபுரியச் செய்தும் சீசியம் பெராக்சைடை தயாரிக்கலாம்.  

:2CsO<sub>2</sub> → Cs<sub>2</sub>O<sub>2</sub> + O<sub>2</sub>  

## வேதி வினை

சிசியம் பெராக்சைடை சூடுபடுத்தினால் சீசியம் மோனாக்சைடாக சிதைவடையும்.  
:2Cs<sub>2</sub>O<sub>2</sub> → 2 Cs<sub>2</sub>O + O<sub>2</sub>  

பெராக்சைட்டு அயனி இருப்பதன் காரணமாக 743&nbsp;cm<sup>−1</sup> அளவில் சீசியம் பெராக்சைட்டு ராமன் நிறமாலையியல் அதிர்வை வெளிப்படுத்துகிறது..  

## பயன்
குறைவான செயல்திறனைக் கொண்டிருப்பதால் சீசியம் பெராக்சைடு ஒளிநேர்மின்வாய்களில் மேற்பூச்சாகப் பூச பயன்படுகிறது.
# போர்னியா சிலந்திப்பிடிப்பான்


**போர்னியா சிலந்திப்பிடிப்பான் (Bornean spiderhunter**)(*அரக்னோதீரா எவெரெட்டீ*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இதன் அறிவியல் பெயர் பிரித்தானியக் காலனித்துவ நிர்வாகி மற்றும் விலங்கு சேகரிப்பாளரான ஆல்பிரட் ஹார்ட் எவரெட்டை நினைவுபடுத்தும் வகையில் இடப்பட்டது.  

## பரவலும் வாழிடமும்

போர்னியா சிலந்திப்பிடிப்பான் போர்னியோவில் காணப்படுகிறது. இதன் இயற்கை வாழிடங்களாக மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .
# சாய்பனிடுகள்

**சாய்பனிடுகள்** (Shaybanids) நடு ஆசியாவில் இருந்த பாரசீகமயமாக்கப்பட்ட துருக்கிய-மங்கோலிய அரசமரபினர் ஆவர். இவர்கள் தற்போதைய கசகஸ்தானின் பெரும்பாலான பகுதிகள், பெரும்பாலான உஸ்பெகிஸ்தான் மற்றும் தெற்கு உருசியாவின் பகுதிகள் ஆகியவற்றை 15ஆம் நூற்றாண்டில் ஆட்சி செய்தனர். இவர்கள் செங்கிஸ் கானின் பேரனும், சூச்சியின் ஐந்தாவது மகனுமாகிய சிபனின் வழிவந்தவர்களாவர். 14ஆம் நூற்றாண்டின் நடுப்பகுதி வரை சிபனின் அண்ணன்களாகிய படு கான் மற்றும் ஓர்டா கானின் வழித்தோன்றல்களான உஸ்பெக் கான் போன்றோரின் ஆட்சியை ஏற்றுக்கொண்டனர். உரல் மலைகளுக்கு தென்கிழக்கே இருந்த சாம்பல் நாடோடிக் கூட்டத்தை (உஸ்பெக்கியர்) சாய்பனிடுகள் வழி நடத்தினர். 1282ஆம் ஆண்டு இஸ்லாம் மதத்திற்கு மாறினர். இந்த கானரசானது அதன் அதிகபட்ச பரப்பளவின் போது தற்போதைய ஆப்கானிஸ்தான் மற்றும் நடு ஆசியாவின் மற்ற பகுதிகளை தன்னகத்தே கொண்டிருந்தது.  

14ஆம் நூற்றாண்டின் பெரிய உள்நாட்டுப் போர்களின் போது படு மற்றும் ஓர்டாவின் வழித்தோன்றல்கள் இறந்து போனபோது அப்துல் காதிர் கான் தலைமையிலான சாய்பனிடுகள் சூச்சியின் ஒரே உண்மையான வழித்தோன்றல்களாக தங்களை அறிவித்துக் கொண்டனர். சூச்சியின் பெரிய உளூஸ் தங்களுக்குத்தான் என கூறினர். அந்நேரத்தில் சூச்சியின் உளூஸானது சைபீரியா மற்றும் கசகஸ்தானின் பகுதிகளையும் தன்னகத்தே கொண்டிருந்தது. சாய்பனிடுகளின் எதிரிகள் துகாய்-தைமூரிய அரசமரபினர் ஆவர். அவர்கள், சூச்சியின் 13ஆவது மகனுக்கும் ஒரு காமக்கிழத்தியருக்கும் பிறந்தவர்கள் என தங்களைப் பற்றி கூறினர். பல ஆண்டுகள் ஏற்பட்ட சண்டைகளானது பெரிய நாடோடிக் கூட்டம் மற்றும் ஐரோப்பாவில் அதன் வழிவந்த அரசுகள் குறிப்பாக கசன், அசுதிரகான் மற்றும் கிரிமிய கானரசுகள் ஆகியவற்றின் அதிகாரத்தை துகாய்-தைமூரியர்களின் கையில் கொடுத்தது.
# கர்ட் ஆல்டெர்



**கர்ட் ஆல்டர்** (Kurt Alder) ( ; (10 சூலை 1902 &#x2013; 20 சூன் 1958) ஒரு ஜெர்மன் வேதியியலாளர் மற்றும் நோபல் பரிசு பெற்றவர் ஆவார்.  

## வாழ்க்கை வரலாறு
ஆல்டர் சிலேசியாவின் கோனிக்ஷூட்டே (இன்றைய சோர்சோவ், மேல் சிலேசியா, போலந்து ) தொழில்துறை பகுதியில் பிறந்தார், அங்கு இவர் தனது ஆரம்ப பள்ளிப்படிப்பைப் பெற்றார். 1922 ஆம் ஆண்டில் கோனிக்ஷூட்டே போலந்தின் ஒரு பகுதியாக மாறியபோது ஆல்டர் அப்பகுதியை விட்டு வெளியேறினார். இவர் 1922 ஆம் ஆண்டு முதல் பெர்லின் பல்கலைக்கழகத்தில் வேதியியல் பயின்றார் , பின்னர் கீல் பல்கலைக்கழகத்தில் ஓட்டோ பால் ஹெர்மன் டீல்ஸ் மேற்பார்வையில் மேற்கொள்ளப்பட்ட ஆய்வுப்பணிக்காக 1926 ஆம் ஆண்டில் இவரது முனைவர் பட்டம் வழங்கப்பட்டது.  

1930 ஆம் ஆண்டில் ஆல்டர் கீல் பல்கலைக்கழகத்தில் வேதியியலுக்கான வாசகராக நியமிக்கப்பட்டார், மேலும் 1934 ஆம் ஆண்டில் விரிவுரையாளராக பதவி உயர்வு பெற்றார். 1936 இல் அவர் கீலை விட்டு வெளியேறி லீவர்குசனில் உள்ள ஐஜி ஃபார்பென் இண்டஸ்ட்ரியில் சேர, அங்கு இவர் செயற்கை இரப்பர் தொடர்பாகப் பணியாற்றினார். பின்னர் 1940 ஆம் ஆண்டில் கோலோன் பல்கலைக்கழகத்தில் பரிசோதனை வேதியியல் மற்றும் வேதியியல் தொழில்நுட்பப் பேராசிரியராகவும், அங்குள்ள வேதியியல் நிறுவனத்தின் இயக்குநராகவும் நியமிக்கப்பட்டார். இந்த நேரம் முழுவதும் மற்றும் ஐரோப்பாவில் அடிப்படை ஆராய்ச்சிக்கு பல தடைகள் இருந்தபோதிலும், இவர் கரிமச் சேர்மங்களின் தொகுப்பில் தனது குறிப்பிட்ட ஆர்வங்கள் பற்றிய ஆய்வுகளின் ஒரு முறையான திட்டத்தை தொடர்ந்தார். மொத்தத்தில் இவர் இந்தத் துறையில் 151 க்கும் மேற்பட்ட கட்டுரைகளை வெளியிட்டார்.  

1945 ஆம் ஆண்டில் இவர் எத்திலீன்டையமீன்டெ்டராஅசிட்டிக் அமிலத்தின் கண்டுபிடிப்பாளரான ஃபெர்டினாண்ட் மன்சுடன் நெருக்கமாக பணியாற்றினார். 1949 ஆம் ஆண்டில், அவர்கள் இணைந்து டையீன் தொகுப்பு மற்றும் சேர்க்கை வினைகள் குறித்த ஆய்வறிக்கை ஒன்றை வெளியிட்டனர்.  

ஆல்டர் மிகவும் பிரபலமான மற்றும் பல கெளரவப் பட்டங்களையும் மற்றும் இதர விருதுகளையும் பெற்றார். வேதியியலுக்கான 1950 ஆம் ஆண்டிற்கான நோபல் பரிசினைத் தனது ஆசிரியர் டீல்ஸ் உடன் பகிர்ந்து கொண்டார். இவர்கள் இணைந்து கண்டறிந்த வினையானது டையீல்ஸ்-ஆல்டர் வினை என்றழைக்கப்படுகிறது. இவரது நினைவாக நிலவில் உள்ள பள்ளம் லூனார் கிரேடர் ஆல்டர் என்று பெயரிடப்பட்டது. டைல்ஸ்-ஆல்டர் வினையின் மூலம் உருவாக்கப்பட்ட பூச்சிக்கொல்லியும் அறிவியலாளரின் பெயரால் ஆல்ட்ரின் என்றழைக்கப்பட்டது.  

ஆல்டர் 1958 ஆம் ஆண்டில் சூன் மாதத்தில் 55 வயதில் இறந்தார். இவரது மரணத்திற்கான காரணம் தெரியவில்லை. இருப்பினும் அவரது உடல் ஜெர்மனியின் கோல்னில் உள்ள அவரது குடியிருப்பில் இரண்டு வாரங்களுக்குப் பிறகு கண்டுபிடிக்கப்பட்டது. சடலத்தை கண்டெடுத்த அவரது மருமகள், அழுகிப்போன சதையின் துர்நாற்றம் தெருவில் இருந்து உணரும் அளவிற்கு வீசியதாகத் தெரிவித்தார். கெர்ட்ரூட் ஆல்டர் தனது கணவரைக் கடைசியாகப் பார்த்தபோது நம்பமுடியாத அளவிற்கு மன உளைச்சலுக்கு ஆளானதாகவும், *தனது ஆராய்ச்சிக் குறிப்புகளை எழுதும் போது "லெஸ் ஜார்டின்ஸ் டு சோவனிர்* " (தி மெமரி கார்டன்) என்ற சொற்றொடரை அடிக்கடி முணுமுணுத்ததாகவும் தெரிவித்தார்.
# கோ. கொ. அனந்தசுரேசு



**கோந்தி கொண்டையா அனந்தசுரேசு** (Gondi Kondaiah Ananthasuresh) இந்தியாவைச் சேர்ந்த ஓர் இயந்திரப் பொறியாளர் ஆவார். பெங்களுரிலுள்ள இந்திய அறிவியல் நிறுவனத்தில் இயந்திரப் பொறியியல் துறையில் பேராசிரியராக இவர் பணிபுரிகிறார். இடவியல் தேர்வுமுறை, இணக்கப் பொறிமுறை மற்றும் மீநுண்-மின்-இயந்திர திட்டங்கள் ஆகிய துறைகளில் இவர் செய்த பணிக்காக மிகவும் பிரபலமானார்.  

தற்போது இந்திய அறிவியல் கழகத்தில் இயந்திரப் பொறியியல் துறையின் தலைவராகப் பணியாற்றி வருகிறார். முன்னதாக இக்கழகத்தில் உயிரியல் அமைப்பு அறிவியல் மற்றும் பொறியியல் மையத்தின் தலைவராகவும் இருந்தார்.  

2010 ஆம் ஆண்டு பொறியியல் அறிவியல் துறைக்கான சாந்தி சுவரூப் பட்நாகர் விருது  
அனந்தசுரேசுக்கு வழங்கப்பட்டது.  

## வாழ்க்கைக் குறிப்பு
அனந்தசுரேசு சென்னையிலுள்ள இந்திய அறிவியல் கழகத்தில் 1989 ஆம் ஆண்டு இயந்திரப் பொறியியலில் பட்டம் பெற்றார். அமெரிக்காவின் டோலிதோ பல்கலைக்கழகத்தில் 1991 ஆம் ஆண்டு முதுநிலை அறிவியலில் பட்டம் பெற்றார். தொடர்ந்து மிச்சிகன் பல்கலைக்கழகத்தில் 1994 ஆம் ஆண்டு இயந்திரப் பொறியியலில் முனைவர் பட்டம் பெற்றார். இந்தியாவுக்குச் செல்வதற்கு முன்பு அவர் 1996 முதல் 2004 வரை பென்சில்வேனியா பல்கலைக்கழகத்தில் ஆசிரியராக இருந்தார். மாசாச்சூசெட்சு தொழில்நுட்பக் கழகத்தில் முனைவர் பட்டமேற்படிப்பு ஆய்வறிஞராகவும் அனந்தசுரேசு இருந்தார். இந்தியாவிற்கு திரும்புவதற்கு முன்பாக 1996 ஆம் ஆண்டு முதல் 2004 ஆம் ஆண்டுவரை பென்சில்வேனியா பல்கலைக்கழகத்தில் பேராசிரியராகப் பணியாற்றினார்.  

தற்போது அனந்தசுரேசு பெங்களுருவில் அமைந்திருக்கும் இந்திய அறிவியல் நிறுவனத்தில் பல்துறை மற்றும் பல்லளவிலான சாதன வடிவமைப்பு ஆய்வகத்தின் தலைவராக உள்ளார். இதுவரை 18 முனைவர் பட்ட மாணவர்களுக்கும் 30 முதுகலை மாணவர்களுக்கும் வழிகாட்டுதலை வழங்கியுள்ளார்.
# மெதிலீன் தொகுதி


கரிம வேதியியலில், **மெத்திலீன் தொகுதி** (Methylene group) என்பது ஒரு கார்பன் அணுவுடன் பிணைக்கப்பட்ட இரண்டு ஹைட்ரஜன் அணுக்களைக் கொண்டுள்ள ஒரு மூலக்கூறின் எந்தவொரு பகுதியாகும். இது மூலக்கூறின் எஞ்சிய பகுதியுடன் இரண்டு ஒற்றை பிணைப்புகளால் இணைக்கப்பட்டுள்ளது. இத்தொகுதியானது CH <sub>2</sub> &#x3C; என குறிப்பிடப்படலாம். இங்கு ' &#x3C; ' என்பது இரண்டு பிணைப்புகளைக் குறிக்கிறது. இது வேறு விதமாக −CH <sub>2</sub> - எனவும் குறிப்பிடப்படுகிறது.  

கார்பன் அணுவானது மீதமுள்ள மூலக்கூறுடன் இரட்டைப் பிணைப்பினால் பிணைக்கப்பட்டிருக்கும். இது வழக்கத்திற்கு மாறானதாக இருக்கிறது. இது CH <sub>2</sub> = மெத்திலிடின் குழு என அழைக்கப்படுகிறது. முன்னதாக இரண்டு மாற்றியங்களுக்குமே மெதிலீன் என்ற பெயர் பயன்படுத்தப்பட்டது. "மெதிலீன் பாலம்" என்ற பெயர் ஒற்றை-பிணைக்கப்பட்ட ஐசோமருக்குப் பயன்படுத்தப்படலாம், இது மெதிலிடீனை அழுத்தமாக விலக்குகிறது. இந்த வேறுபாடானது மிக முக்கியமானது, ஏனெனில் இரட்டைப் பிணைப்பு இரண்டு ஒற்றைப் பிணைப்புகளிலிருந்து வேதியியல் ரீதியாக வேறுபட்டது.  

மெத்திலீன் குழுவை CH <sub>2</sub> தனி உறுப்பிலிருந்து வேறுபடுத்தப்பட வேண்டும். இது மெத்திலிடின் அல்லது கார்பீன் எனப்படும் ஒரு மூலக்கூறு ஆகும். இது முன்பு மெத்திலீன் என்றும் அழைக்கப்பட்டது.  

## செயலுறுத்தப்பட்ட மெத்திலீன்

1,3-டைகார்போனைல் சேர்மத்தில் உள்ள மத்திய கார்பன் ஒரு **செயலுறுத்தப்பட்ட மெத்திலீன்** குழுவாக அறியப்படுகிறது. ஏனெனில், கட்டமைப்பின் காரணமாக, கார்பன் குறிப்பாக அமிலத்தன்மை உடையதாகவும் ஒரு மெத்திலீன் குழுவை உருவாக்குவதற்கு எளிதில் புரோட்டான் நீக்கம் செய்ய ஏதுவவாக உள்ளதாலும் இருக்கலாம்.
# காவேரிப்பாக்கம் ஏரி

**காவேரிப்பாக்கம் ஏரி** என்பது இந்திய ஒன்றியம், தமிழ்நாட்டின், இராணிப்பேட்டை மாவட்டம் நெமிலி வட்டத்தில் இருக்கும் ஒரு ஏரி ஆகும்.  

காவேரிப்பாக்கம் ஏரியானது பல நூற்றாண்டுகள் பழமை வாய்ந்தது. தமிழ்நாட்டின் இரண்டாவது பெரிய ஏரி ஆகும். இது 3968 ஏக்கர் பரப்பளவுவும், 1,474 மில்லியன் கன அடி கொள்ளளவும் கொண்டது. இது பல்லவ மன்னன் மூன்றாம் நந்திவர்மனால் வெட்டபட்டது. இந்த ஏரியின் உயரம் 30.65 அடி, கரையின் அகலம் 11 அடி (3.5 மீட்டர்), கரையின் நீளம் 8.35 கிலோ மீட்டர் ஆகும். ஏரிக் கரையின் பலத்துக்காக ஏரியின் உள்கரையில் மிகப் பெரிய பாறைகள் ஒன்றன் மீது ஒன்றாக அடுக்கபட்டுள்ளன. இந்த ஏரியில் 10 மதகுகளும், இரண்டு நீர் வழிந்தோடிகளும் உள்ளன.  

இந்த ஏரி பாலாற்றில் இருந்து அமைக்கபட்ட வாய்கால் வழியாக நீரைப் பெறுகிறது. இந்த ஏரியில் இருந்து 14 கிராமங்களின் 6278 ஏக்கர் நிலம் பாசன வசதி பெறுகின்றது. இந்த ஏரியின் உபரி நீரானது கொசஸ்தலை ஆற்றின் நீராதாரமாக உள்ளது.
# இராவ் ரெமலா

**இராவ் ரெமலா** (*Rao Remala*) இந்தியாவைச் சேர்ந்த ஒரு மென்பொருள் உருவாக்குநர் ஆவார், தற்போது இவர் ஏஞ்சல் என்ற நிறுவனத்தின் பெயரில் முதலீட்டாளராகவும் கொடையாளியாகவும் இயங்குகிறார். மைக்ரோசாப்ட் விண்டோசு மென்பொருளின் முதல் பதிப்பு முன்னணி மென்பொருள் உருவாக்குநர்களில் இராவ் ரெமலாவும் ஒருவர் ஆவார். வாரங்கல் தேசிய அறிவியல் நிறுவனத்தில் மின் பொறியியல் பாடத்தில் இளநிலைப் பட்டம் பெற்றுள்ளார். மைக்ரோசாப்ட் நிறுவனத்தில் சேருவதற்கு முன்பு இவர் எச்.சி.எல் நிறுவனத்தில் பணி புரிந்தார்.  
## வாழ்க்கைக் குறிப்பு
இராவ் ரெமலா இந்தியாவின் ஆந்திரப் பிரதேசத்திலுள்ள கிருட்டிணா மாவட்டத்தின் நாகயலங்கா மண்டலம், டி. கொத்தபாலம் கிராமத்தில் ஒரு விவசாயக் குடும்பத்தில் பிறந்தார். வாரங்கல் தேசிய அறிவியல் நிறுவபனத்தில் மின் பொறியியலில் இளங்கலைப் பட்டமும், கான்பூர் இந்திய அறிவியல் நிறுவனத்தில் முதுநிலைப் பட்டமும் பெற்றுள்ளார்.
# சீதாமௌ இராச்சியம்


**சீதாமௌ இராச்சியம்** (**Sitamau State**) பிரித்தானிய இந்தியாவின் கீழ் இருந்த சுதேச சமஸ்தானங்களில் ஒன்றாகும். இதன் தலைநகரம் சீதாமௌ நகரம் ஆகும். இது தற்கால இந்தியாவின் மத்தியப் பிரதேச மாநிலத்தில் உள்ள மண்டசௌர் மாவட்டத்தில் இருந்தது. சீதாமௌ இராச்சியத்தை 1701-ஆம் ஆண்டில் நிறுவியவர் இராஜா கேசவதாஸ் ஆவார். 350 சதுர கிலோ மீட்டர் பரப்பளவில் இருந்த சீதாமௌ இராச்சியத்தின் சராசரி ஆண்டு வருவாய் ரூபாய் 1,30,000 ஆகும். முகலாயர்]]களுக்கு ஜிஸ்யா வரியை செலுத்தாத காரணத்தால் ரத்லம் இராச்சியத்தை முகலாயப் பேரரசில் இணைத்தனர். 1705-இல் கேசவதாஸ் ரத்லம் இராச்சியத்தை சீதாமௌ இராச்சியத்துடன் இணைத்து கொண்டார். இந்திய விடுதலைக்குப் பின்னர் 1948-ஆம் ஆண்டில் அரசியல் இணைப்பு ஒப்பந்தப்படி சீதாமௌ இராச்சியம் இந்தியாவுடன் இணைக்கப்பட்டது.  

## ஆட்சியாளர்கள்
சீதாமௌ இராச்சியத்தின் ஆட்சியாளர்கள் இராஜபுத்திரர்களான ரத்தன் சிங் ரத்தோரின் வழித்தோன்றல்கள் ஆவார்.  

### மன்னர்கள்
- &emsp;&emsp;1701 – 1748 கேசவ தாஸ்
- &emsp;&emsp;1748 – 1752 கஜ் சிங்
- &emsp;&emsp;1752 – 1802 பதே சிங்
- &emsp;&emsp;1802 – 1867 முதலாம் ராஜராம் சிங் (இறப்பு: 1867)
- &emsp;&emsp;1867 – 28 மே 1885 பவானி சிங் (பிறப்பு. 1836 – இறப்பு 1885)
- 8 டிசம்பர் 1885 – 1899 பகதூர் சிங்
- &emsp;&emsp;1899 – 9 மே 1900 சார்துல் சிங்
- 11 மே 1900 – 15 ஆகஸ்டு 1947 இரண்டாம் இராஜாராம் சிங் (பிறப்பு:. 1880 – இறப்பு. 1967) (11 டிசம்பர் 1911 முதல் இரண்டாம் இராஜராம் சிங்)

## இதனையும் காண்க
- இந்திய மன்னராட்சி அரசுகளின் பட்டியல்
- சுதேச சமஸ்தானம்
# ஷாபுரா இராச்சியம்



**ஷாபுரா இராச்சியம்** (Shahpura State or **Princely State of Shahpura)**பிரித்தானிய இந்தியா ஆட்சியின் கீழ் இராஜபுதனம் முகமையில், தற்போதைய பில்வாரா மாவட்டப் பகுதிகளை ஆண்ட ஒரு சுதேச சமஸ்தானம் ஆகும். இந்திய விடுதலைக்குப் பின்னர் 1949-ஆம் ஆண்டில் அரசியல் இணைப்பு ஒப்பந்தப்படி ஷாபுரா இராச்சியத்தின் இறுதி ஆட்சியாளர் ஷாபுரா இராச்சியத்தை இந்தியாவுடன் இணைத்தார்.  

## வரலாறு
1629-ஆம் ஆண்டில் இராஜபுத்திர குல சிசோடியா வம்சத்தின் சுஜன் சிகுற்கு, மேவார் மகாராஜா புல்லியா எஸ்டேட் பகுதிகளை ஜாகீராக வழங்கினார். 1808-ஆம் ஆண்டில் ஷாபுரா இராச்சியத்தின் சராசரி ஆண்டு வருமானம் ரூபாய் 3 இலட்சம் ஆகும்.  
### ஆட்சியாளர்கள்
- &nbsp;1706 – 27 டிசம்பர் 1729 பரத் சிங் (இறப்பு: 1730)
- 27 டிசம்பர் 1729 – 13 சனவரி 1769 முதலாம் உமையத் சிங் Umaid Singh I (இறப்பு:1769)
- 14 சனவரி 1769 – 29 மே 1774 ராம் சிங் Ram (d. 1774)
- 29 மே1774 – 19 மே 1796 பீம் சிங் (1715 – 1796)
- 19 மே 1796 – 7 சூலை 1827 அமர் சிங் A (1784 – 1827)
- 19 மே 1796 – 1802 .... -அரசப்பிரதிநிதி
- 7 சூலை 1827 – 5 சூன் 1845 மதோ சிங் (1813 – 1845)
- 5 சூன் 1845 – 23 சூன் 1853 ஜெகத் சிங்Jagat Singh (1837 – 1853)
- 5 சூன் 1845 – 18.. இராணி கங்காரோத்ஜி - அரசப்பிரதிநிதி
- 15 சூன் 1853 – 2 டிசம்பர் 1869 இலக்குமணன் சிங் ( 1852 – 1869)
- 23 சூன் 1853 – 21 ஏப்ரல் 1870 இராணி மெர்தானிஜி - அரசப்பிரதிநிதி (1832 – 1916)
- 21 ஏப்ரல் 1870 – 24 சூன் 1932 நகர் சிங் (1855 – 1986)
- 21 ஏப்ரல் 1870 – 3 மார்ச் 1876 இராணி மேராஞ்சி (அரசப்பிரதிநிதி)
- 24 ஏப்ரல் 1932 – 3 பிப்ரவரி 1947 இரண்டாம் உமைத் சிங் (1876 – 1955)
- 3 பிப்ரவரி 1947 – 15 ஆகஸ்டு 1947 சுதர்சன் தேவ் சிங் (1915 – 1992)
# டிசிப்ரோசியம் பாசுபைடு


**டிசிப்ரோசியம் பாசுபைடு** (*Dysprosium phosphide*) DyP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் பாசுபரசும் சேர்ந்து இச்சேர்மம் உருவாகிறது.  

## தயாரிப்பு
உயர் வெப்பநிலைகளில் பாசுபரசும் டிசிப்ரோசியமும் சேர்ந்து வினைபுரிந்து டிசிப்ரோசியம் பாசுபைடு உருவாகிறது.  
::Dy + P → DyP  
## இயற்பியல் பண்புகள்

டிசிப்ரோசியம் பாசுபைடு NaCl படிகக் கட்டமைப்பில் உள்ளது. (a=5.653 Å) என்ற அளபுருக்களுடன் டிசிப்ரோசியம் பாசுபைடு சோடியம் குளோரைடின் கட்டமைப்பில் படிகமாகிறது. இங்கு டிசிப்ரோசியம் +3 என்ற இணைதிறன் கொண்டுள்ளது. இதன் கற்றை இடைவெளி அளவு 1.15 எலக்ட்ரான் வோல்ட்டாகவும் எலக்ட்ரான் இயங்குதிறன் (μH) 8.5 செ.மீ<sup>3</sup>/V·s. அளவாகவும் உள்ளது.  

கனசதுரப் படிகத் திட்டத்தில் இடக்குழு Fm<sub>3</sub>m என்ற அளபுருவில் டிசிப்ரோசியம் பாசுபைடு படிமாகிறது.  

## பயன்கள்
அதிக சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் ஒரு குறைக்கடத்தியாக டிசிப்ரோசியம் பாசுபைடு பயன்படுத்தப்படுகிறது.